google/wiki40b huggingface dataset:
Guts Ishimatsu

Si Guts Ishimatsu ay isang mang-aawit mula sa bansang Hapon.
Nagmamahal Pa Rin Sa Iyo

Ang Nagmamahal Pa Rin Sa Iyo ay isang palabas sa telebisyon ng ABS-CBN na unang pinalabas noong 1999.
Palarong Olimpiko sa Taglamig 2010

Logo

Ang logo ng Palarong Olimpiko sa Taglamig ay inilantad noong Abril 23, 2005 at pinangalang Ilanaaq ang Inunnguaq. Ang Ilanaaq ay isang salitang Inuktitut ng kaibigan. Ang logo ay batay sa Inukshuk na itinayo para sa Pabilyon ng Mga Teritoryong Hilagang-kanluran sa Expo 86 at ibinigay sa lungsod ng vancouver pagkatapos ng kaganapan. Ito ay kasalukuyang ginagamit bilang patuto sa tabing-dagat ng Look ng Inggles.

Pagpasa ng Sulo

Ang Pagpasa ng Olimpikong Sulo ay ang paglilipat ng Olimpikong apoy mula sa Sinaunang Olimpiya, Gresya - kung saan ang unang Palarong Olimpiko ay ginanap sa libo ng mga taong nakararaan - sa istadyum ng lungsod na nagpupunong-abala sa kasalukuyang Palarong Olimpiko. Ang apoy ay nakakarating nang akma sa panahon ng Seremonya ng Pagbubukas.
Para sa Palarong Olimpikong Taglamig ng Vancouver 2010, ang apoy ay mauunang masisindihan sa Olimpiya sa huling bahagi ng 2009. Ito ay kasunod na ilalakbay mula sa Gresya, sa pamamagitan ng Hilagang Polo sa mataas na Artiko ng Canada at sa patungong Kanlurang Baybayin at Vancouver. Ang Olimpikong Sulo ay dadalhin ng mga libong Kanadyano mula sa lahat ng mga uri ng edad at mga pinagmulang pangkultura: sa paanan, patuking pang-aso, sasakyang pangniyebe, kabayo, eruplano, anumang bawat paraan ng pagbibiyahe na kilalang nakikita ng mga taga-Canada. Ang pagpasa ng sulo ay nasabing pinakamahaba sa kasaysayan ng Olimpikong taglamig at maglalakbay na nakatatawid sa Canada sa paglalakbay patungong Vancouver.
Sa unang pagkakataon sa kasaysayan ng Olimpiko ang Olimpikong apoy ay masisindi sa loob ng istadyum, na ang BC Place ay isang nakakalupkop na istadyum. Ito ay nakapagsanhi ng ilang kuru-kuro kung paano ito matutupad, tulad ng malaking apoy na kung paanong mag-aapoy para sa loob ng kinakailangang 15 araw na magsasanhi ng mga isyung pangkapaligiran sa loob ng istadyum. Ang maaring mangyaring kalutasan sa problema ay kabilang ang paglalagay ng tanging sistema ng pagpasok ng hangin upang magtahan ang apoy. Ito ay ipinahayag nang opisyal agad kung paanong malulutasan ang problemang ito.
Scandinavia

Ang Iskandinabya (Danish at Swedish: Skandinavien, Norwegian, Faroese at Finnish: Skandinavia, Skandinavía, Sami: Skadesi-suolu / Skađsuâl) ay isang rehiyon sa hilagang Europa na kinabibilangan ng Denmark, Norway, at Sweden. Malimit na isang bansang Scandinavian ang Finland sa karaniwang paggamit sa wikang Ingles, at minsan ding isinasama ang Iceland at Kapuluang Faroe.
Jiutepec

Ang Jiutepec ay isang lungsod sa Estado ng Morelos, sa bansang Mehiko.
Zutto Ai Takatta

Ang Zutto Ai Takatta ay isang palabas sa telebisyon sa bansang Hapon.
Honolulu

Ang Honolulu ay ang pinakamalaking lungsod at kabisera ng estado ng Hawaii na matatagpuan sa Estados Unidos.
Platapormang pagitna

Ang platapormang pagitna (Ingles: Middle platform o Island platform) ay isang istasyon na kung saan ang isang plataporma ay nakaposisyon sa pagitan ng dalawang mga riles sa loob ng isang istasyon ng tren, trambiya at transitway. Ang mga plataporma pagitna ay popular sa mga ruta ng dalawahang-riles dahil sa praktiko at epektibong mga kadahilanan. Ang mga ito ay kapaki-pakinabang din sa mas malaking istasyon kung saan ang mga lokal at express na mga serbisyo para sa parehong direksyon ng paglalakbay ay maaaring ipagkaloob mula sa magkabilang panig ng parehong plataporma sa gayon pinasimple ang mga paglilipat sa pagitan ng dalawang mga track. Ang isang alternatibong pag-aayos ay ang posisyon ng platapormang pagilid sa magkabilang panig ng riles.

Layout

Ang makasaysayang paggamit ng pagitnang plataporma ay lubos na nakasalalay sa lokasyon. Sa United Kingdom, ang paggamit ng platapormang pagitna ay medyo karaniwan kapag ang linya ng tren ay nasa pagputol o nakataas sa isang embankment, dahil ito ay ginagawang mas madaling magbigay ng access sa plataporma nang hindi naglalakad sa riles.
Unibersidad ng Lomé

Ang Unibersidad ng Lomé (Ingles: University of Lomé; dinaglat na UL) ay ang pinakamalaking unibersidad sa bansang Togo. Matatagpuan ito sa lungsod ng Lomé. Ito ay itinatag noong 1970 bilang University of Benin, at nagbago ng pangalan nito noong 2001.
Espigmomanometro

Ang espigmomanometro o ispigmomanometro ay isang aparatong panukat sa presyon ng dugo. May dalawang bahagi ang isang espigmomanometro: isang punyos (cuff) na binibintog upang limitahan ang daloy ng dugo, at ang isang manometro, de-asoge, mekanikal o elektroniko man, na nagsusukat ng presyon. Ginagamit ito kasabay ng paraan upang maisuri ang presyon ng dugo sa simula, at ang presyon nito kapag hindi hinaharangan ang daloy ng dugo: halimbawa, sa mekanikal na espigmomanometro, ginagamit ito kasabay ng estetoskopyo.
Nagmula ang salitang "espigmomanometro" sa salitang esfigmomanómetro sa Espanyol, na nagmula naman sa Griyegong sphygmós (pulso), kasama ang salitang pang-agham na manometro (panukat ng presyon). Inimbento ito noong 1881 ni Samuel Siegfried Karl Ritter von Basch, isang doktor mula sa Austria.
Shusha

Ang Shusha ay isang lungsod sa Aserbayan.
Thaumarchaeota

Ang Thaumarchaeota ay isang phyla sa kaharaiang Archaea
Jill Clayburgh

Si Jill Clayburgh ay isang kilalang artista sa sining ng Pelikula at Telebisyon.
Machiko Soga

Si Machiko Soga ay isang mang-aawit mula sa bansang Hapon.
Puerto Carreño

Ang Puerto Carreño ay isang munisipalidad sa Departamento ng Vichada, Kolombiya.
Impasto

Ang impasto ay isang pamamaraan na ginagamit sa pagpipinta, kung saan ang pintura ay linalagay sa bahagi ng ibabaw (o sa buong kanbas) ng napakakapal, sapat ang kapal upang makita ang mga tama ng brush o ng kutsilyong pangpinta. Ang pintura ay maaari rin hawiin mismo sa kanbas. Kapag natuyo, ang impasto ay nagbibigay tekstura, ang pintura at nagmumukhang lumalabas sa kanbas. 
Ang salitang impasto ay Italyano sa orihinal, ang ibig sabihin sa ganong wika ay: "masa" o "halo"; Ang pandiwang impastare ay naisasalin ng iba-iba tulad ng "masahin", o "idikit". Ang italyanong gamit ng "impasto" ay kasama ang parehong pamamaraan ng pagpinta at paghulma. Ayon sa Webster's New World College Dictionary, ang ugat na pangalan ng impasto ay pasta, na ang pangunahing kahulugan sa Italyano ay paste o pandikit. 
Ang pinturang langis ay ang pinakaakma sa impasto na pamamaraan ng pagpinta, dahil sa kapal at bagal ng pagtuyo nito. Ang acrylic na pintura at maaari din ma-impasto. Ang impasto ay imposible sa watercolor o tempera kung walang dagdag na ahenteng pampakapal dahil sa likas na kanipisan ng mga gamit na ito. Ang pintor na gumagamit ng mga pastel ay kayang makabuo ng limitadong epektong impasto sa pamamagitan ng pagdiin ng maigi ng malambot na pastel sa papel.
Kumiko Kato

Si Kumiko Kato ay isang mang-aawit mula sa bansang Hapon.
Alex Anselmuccio

Si Alex Anselmuccio ay isang artista sa Pilipinas.
1547 Nele

Ang 1547 Nele ay isang planetang hindi pangunahin.
1382 Gerti

Ang 1382 Gerti ay isang planetang hindi pangunahin.
Yucca Valley, California

Ang Yucca Valley ay isang lungsod sa California, Estados Unidos.
Meridyano (matematika)

Sa matematika, ang meridyano ay ang bilog na nabubuo kapag tumagos ang isang lapya sa isang bolang nabuo sa isang rebolusyon o pag-inog, at kapag ang nabanggit na lapya (seksiyon ng lapya) ay kinatatagpuan ng aksis o painugan ng rebolusyon.
Roh Moo-hyun

Akusasyon ng korupsiyon at pagpapatiwakal

Pagkatapos ng 14 na buwan, si Roh ay pinaghinalaan ng panunuhol ng mga tagapaglitis ng pamahalaan. Ang kanyang nakatatandang kapatid na si Gun-Pyeong ay kinasuhan at ikinulong noong 4 Disyembre 2008 sa ilegal na pagkuha ng 30 milyong won mula sa dating  Daewoo Engineering & Construction. Noong 7 Abril 2009, ang dating sekretarya ni Roh na si Chung Sang-Moon ay dinakip. Idineklara ni Roh sa kanyang website na ang akusasyon ay dapat ituro sa aming sambahayan at hindi kay Chung. "Ang aming sambahayan ay humiling, tumanggap ng pera at ginamit ito". Ideneklara ni Roh na "Ang dapat kong gawin ngayon ay yumuko sa bansa at humingi ng tawad. Mula ngayon, ang pangalang Roh ay hindi magiging simbolo ng mga pagpapahalaga na pinupursigi ninyo. Hindi na ako kwalipikado na magsalita tungkol sa demokrasya at hustisya...Dapat ninyo akong abandonahin". Ang eskandalo ay nagresulta sa pagguho ng paksiyong pro-Roh, ng partidong Uri at pagkatalo ng kahalili nitong Democratic Party sa Pambansang Kapulugan at pagkatalo ng itinakdang kahalili ni Roh sa halalan ng pagkapangulo. Ito ang nagmarka sa pagbagsak ng mga mabuting kapalaran ng Henerasyong 386 na nagdala sa kanya sa kapangyarihan.
Si Roh ay nagpatiwakal noong 23 Mayo 2009 sa pamamagitan ng pagtalon sa matayog na bundok sa likod ng kanyang bahay pagkatapos mag-iwan ng isang liham ng pagpapatiwakal sa kanyang computer. Ang mga 4 milyong tao ay dumalaw sa bayan ni Roh sa loob ng isang linggo pagkatapos ng kanyang kamatayan. Ang pagpapatiwakal ay kinumpirma ng kapulisan. Isinaad ni Roh sa kanyang liham ng pagpapatiwakal na: "May pagkakautang ako sa maraming tao. Nagsanhi ako ng malaking kabigatan na ilalagay sa kanila. Hindi ko matanto ang maraming mga pagdurusa sa hinaharap. Ang natitira ng aking buhay ay magiging pabigat lamang para sa iba. Wala na akong magagawa dahil sa aking mahinang kalusugan. Huwag maging labis na malungkot. Hindi ba ang buhay at kamatayan ay lahat bahagi ng kalikasan? Huwag mapoot sa kaninuman. Ito ang kapalaran. Sunugin ninyo ako. At mag-iwan lamang ng isang maliit na nitso malapit sa aking bahay. Matagal ko nang pinag-iisipan ito."
Isinaad ng ika-10 pangulo ng Timog Korea na si Lee Myung-bak na "ang balita ay talagang hindi kapani-paniwala at labis na nakakalungkot". Inihayag ng Ministro ng Katarungan na ang kaso ng korupsiyon laban kay Roh ay isasara na bagaman hindi niya isinaad kung ang pamilya ni Roh ay iimbestigahan pa rin.
Ang pagpapatiwakal ni Roh ay sinundan ng pagpapatiwakal ng maraming mga indibidwal na inimbestigahan ng korupsiyon sa Timog Korea kabilang ang dating sekretarya ni Punong Ministro Kim Young-chul, dating mayor ng Busan na si Ahn Sang-Young, dating gobernador ng probinsiyang Jeolla na si Park Tae-young, at dating executive ng Hyundai na si Chung Mong-hun. Si Roh ay dinemanda ng biyuda ng dating Daewoo E&C head na si Nam Sang-Guk dahil sa umano'y mga paninira ni Roh na nagtulak sa pagpapatiwakal ng kanyang asawa. Ang Mayor ng Yangsan na iniimbestigahan sa korupsiyon ay nagpatiwakal rin.
Choose Your Own Adventure

Ang Choose Your Own Adventure, na sa literal na salin ay "Piliin ang Iyong Sariling Pakikipagsapalaran", "Piliin ang Iyong Sariling Abentura", "Pumili ng Iyong Sariling Pakikipagsapalaran", "Piliin ang Iyong Sariling Kapalaran", o "Pumili ng Sarili Mong Kapalaran" ay mga serye ng mga aklat na pambata o laruang-aklat (Ingles: gamebook) na unang inilimbag ng Bantam Books mula 1979 hanggang 1998. Sa kasalukuyan, muling nililimbag ito ng Chooseco. Nasusulat ang bawat salaysayin sa pananaw ng pangalawang tauhang tagapagsalita, kung saan aktibong gumaganap na bida ang bumabasa. Dahil dito, nakapipili ng mga desisyon at pahinang tutunguhan ang mambabasa na nagiging sanhi ng pagwawagi o pagkabigo ng pangunahing tauhan o protagonista. Maraming mga anyo ng pagtatapos o wakas ang mga aklat na ito. Nakabenta na ang mga aklat na ito ng may 250 milyong mga kopya, dahilan ng pagiging isa nito sa mga pinakakilalang mga serye ng mga aklat ng ating panahon. Ang The Cave of Time (Ang Kuweba ng Panahon) ni Edward Packard ang pinakauna sa serye ng mga aklat na Choose Your Own Adventure, na nalimbag ng Bantam Books noong 1979.
Teodorico Haresco Jr.

Si Teodorico Haresco Jr. ay isang politiko sa Pilipinas.
Shenzhou 6

Ang Shenzhou 6 (Chinese: 神舟六号) ay ang pangalawang sasakyang pangkalawakang ipinadala ng Tsina noong Oktubre 12, 2005 sa Jiuquan Sattelite Launch Center. Ito ay kasalukuyang lumilibot sa ibaba ng orbit ng mundo. Lulan ng sasakyang ito ay sina Fèi Jùnlóng (费俊龙) at Niè Hǎishèng (聂海胜).
Ricardo Margaleff

Si Ricardo Margaleff ay isang artista sa Mehiko.
Dokushin 3

Ang Dokushin 3 ay isang palabas sa telebisyon sa bansang Hapon.
Ningning (seryeng pantelebisyon)

Ang Ningning ay isang palabas sa telebisyon na pampamilyang drama na pinagbibidahan nina Jana Agoncillo, John Steven de Guzman, Sylvia Sanchez, Ketchup Eusebio at Beauty Gonzalez. Naipalabas ito noon Hulyo 27, 2015 at natapos ito noong Enero 15, 2016.
Teopanya

Ang Teopanya (Ingles: Theophany, na may kahulugang "pagpapakita ng Diyos", mula sa sinaunang Griyegong (ἡ) Θεοφάνεια Τheophaneia, na hindi dapat ikalito sa sinaunang Griyegong (τὰ) Θεοφάνια (Theophania), isang kapistahan sa Delphi), ay ang pagpapakita ng Diyos o ng isang diyus-diyosan sa isang tao o iba pang nilalang; o kaya ay "pagpaparamdam mula sa langit" o isang "banal na pagpapahayag, pagbubunyag, o paglalantad."
Nagamit ang salitang ito bilang pagtukoy sa mga pagpapakita o paglitaw ng mga diyus-diyosan sa sinaunang mga relihiyong Griyego at Malapit sa Silangan.  Habang ang Iliad ang pinaka maagang napagkunan ng mga paglalarawan ng mga teopanya na nasa sinaunang klasikal na tradisyon (at lumilitaw sila sa kabuuan ng mitolohiyang Griyego), marahil ang pinaka maaagang deskipsiyon ng isang teopanya ay ang Epiko ni Gilgamesh.
Ang katagang teopanya ay nagkamit ng isang tiyak na paggamit para sa mga Kristiyano at mga Hudyo hinggil sa Bibliya: tumutukoy ito sa manipestasyon ng Diyos sa tao (kilala rin bilang Epipanya); ang malilirip o mauunawaang tanda kung saan ang pagkanaroroon, pagkanaririto, o pagkanaririyan (presensiya) ng Diyos ay naipahayag o naibunyag.  Tanging isang maliit na bilang lamang ng mga teopanya ang matatagpuan sa Bibliyang Hebreo, na nakikilala rin bilang ang Lumang Tipan.
Gusaling Panlungsod ng Maynila

Kasaysayan

Ang gusali ay dinesenyo at plinano ni Antonio Toldeo. Ang mga puno sa loob at paligid ng gusaling panlungsod ay itinanim ni dating alkalde Ramon Bagatsing.
1202 Marina

Ang 1202 Marina ay isang planetang hindi pangunahin.
Araling pangsining

Ang araling pangsining o aralin (Ingles: study, art study) lamang ay ang paksang pinag-aaralan sa sining, na maaaring isang larawang nakaguhit (krokis o drowing), banghay ng larawan (sketch) o dibuho (larawang nakapinta) na ginawa bilang paghahanda para sa isang pirasong tapos o buo na, o bilang mga tala na pampaningin. Ang araling pangsining ay maaaring maging maging mas matuon kaysa sa isang talagang binalak na akda, dahil sa sariwang mga kabatiran na nakakamit ng alagad ng sining hapang pinag-aaralan ang kaniyang paksa. Nakapagbigay ng sigla ang mga araling pangsining sa ilan sa mga sining na pangkonsepto ng ika-20 daantaon, kung saan ang sarili ng prosesong mapanlikha ay nagiging paksa ng piraso ng sining.
Kid Camaya

Si Kid Camaya ay isang artista sa Pilipinas.
Valle de Chalco

Ang Valle de Chalco ay isang lungsod sa Estado ng México, sa bansang Mehiko.
Sven Hedin

Si Sven Anders Hedin (Pebrero 19, 1865 sa Estocolmo – Nobyembre 26, 1952 sa Estocolmo) ay isang Suwekong heograpo, topograpo, manunuklas (eksplorador), potograpo (litratista), manunulat, at mangguguhit ng larawan para sa kanyang mga akda. Siya ang unang eksplorador na nagmula sa Kanlurang bahagi ng mundong nakatuklas at naglakbay sa Bulubundukin ng Gandise  – na nakilala rin bilang Bulubunduking Hedin o Nasasakupang Hedin (Hedin Range)  – mula 1905 hanggang 1908. Detalyado niyang nilarawan ang bulubunduking ito. Pati na ang tungkulin ng bulubundukin bilang isang kanlungan ng tubig sa pagitan ng mga kailugan ng Indus at ng Tsangpo, pati ng hilagang Tibet. Naglathala si Hedin ang kanyang mga ulat hinggil sa kanyang tatlong taong paglalakbay sa mga bundok na ito. Pinamagatan ang kanyang ulat bilang Transhimalaya, isang lathalaing may tatlong tomong o bolyum.
Li Li Ren

Si Li Li Ren ay isang artista sa Taiwan.
Fernanda Nobre

Si Fernanda Nobre Trancoso (Ipinanganak Agosto 31, 1983 sa Rio de Janeiro) ay isang Brasilenyong aktress.
Sayaw ng paghuhubo't hubad

Ang sayaw ng pahuhubo't hubad, sayaw ng paghuhubad, o sayaw ng paghuhubo (Ingles: striptease, literal na pagsasalin: istriptis) ay isang uri ng erotikong sayaw at eksotikong sayaw kung saan ang nagtatanghal ay dahan-dahang nagtatanggal ng damit, maaaring bahagya o buo ang pag-aalis ng kasuotan, sa paraang nagpapahiwatig ng kalaswaan, seksiyon, at nakapupukaw na seksuwal. Ang taong nagsasagawa ng ganitong sayaw ay pangkaraniwang tinatawag na "stripper" (istriper), eksotikong mananayaw, mananayaw ng burles, o mangkakalot.
Sa mga bansa sa Kanluran, ang dausan ng pagtatanghal ng sayaw na may paghuhubad ay regular na ginagawa sa isang strip club (klab na hubaran), bagaman maaari rin silang isagawa sa mga dausang katulad ng mga pub (partikular na sa Nagkakasiang Kaharian), mga teatro at mga bulwagan ng musika.
Kayo Drama Gold

Ang Kayo Drama Gold ay isang palabas sa telebisyon sa bansang Hapon.
Magsasaka

Ang magsasaka o magbubukid ay isang taong nagtatanim at nagpapatubo ng mga pananim at nag-aalaga ng mga hayop at nabubuhay na mga organismong gagamitin bilang pagkain at bilang hilaw na mga materyales. Isa itong karaniwang hanap-buhay para sa mga tao magbuhat na magsimula o magkaroon ng kabihasan.
SM City Lipa

Ang SM City Lipa ay isang shopping mall na pag-aari ng SM Prime Holdings. Ito ang ikalawang SM Supermalls sa Batangas. Ang mall ay binuksan noong Setyembre 22, 2006.
Joaquin Carlos Rahman Nava

Si Joaquin Carlos Rahman Nava ay isang politiko sa Pilipinas.
Multiberso

Ang multiberso o meta-uniberso ang hipotetikal na hanay ng mga walang hangganan o may hangganang mga posibleng uniberso(kabilang ang unibersong ating nararanasan) na binubuo ng bawat bagay na umiiral at maaaring umiiral: ang kabuuan ng kalawakan, panahon, materya at enerhiya gayundin ang mga pisikal na batas at konstante na naglalarawan sa mga ito. Ang terminong ito ay inimbento noong 1895 ng pilosopong Amerikano at sikologong si William James. Ang mga iba't ibang uniberso sa loob ng multiberso ay minsang tinatawagt na mga parallel universe.
Pakikiapid

Ang pakikiapid ay ang pagsira sa kasunduan o pagsuway sa pangakong binitawan sa pagkakakasal sa isang tao sa pamamagitan ng pagkakaroon ng ugnayang seksuwal o pakikipagtalik sa iba pang tao, bukod sa sariling asawa. Isa itong pagtataksil sa tunay at sariling asawa.
Tinataguriang mga adultero (lalaki), adultera (babae), kalunyero (lalaki), at kalunyera (babae) ang mga taong nakikiapid o sumisiping sa ibang taong hindi naman nila legal na asawa, babae man o lalaki. Ang mga kaapid naman taong may-asawa ay tinatawag na mga kaagulo, kalunya, kulasisi (babae), kabit, mayang (mula sa wikang Ilokano), "number two" (pariralang Ingles na may diwang "pangalawang babae" o "pangalawang lalaking" pinipilingan), at patiki.
Sa Aklat ng Pahayag (nasa Pahayag 17:2) ng Bagong Tipan ng Bibliya, tumutukoy ang salitang pakikiapid bilang pakahulugan para sa "pagsamba sa mga diyus-diyosan", na may kaugnayan sa pagpapasamba sa mga "diyos ng Imperyo" ng Imperyo ng Roma sa kanilang mga nasasakupang mga mamamayan .
Bra

Ang bra o brasiyer ay isang kasuotang pambabae na ginagamit na panalo, pansuporta at pantakip sa mga suso ng dibdib. Kabilang ito sa anumang damit na pang-ilalim o panloob. Katambal ito ng panti.
Whenever the Heart Beats

Ang Whenever the Heart Beats ay isang palabas sa telebisyon sa Timog Korea.
Little Mom Scandal

Ang Little Mom Scandal ay isang palabas sa telebisyon sa Timog Korea.
Acción y Reacción

Impormasyon ng Kanta

Ang kanta ay dating hindi inilabas, isinulat ito ni Estéfano at Julio Reyes at prinodyus ni Estéfano. Ang track ay nirekord habang sa sesyon ng 2002 album na Thalía, ngunit ito ay hindi naisama. Ang hindi natapos na demo ay nabunyag noong Mayo ng taong 2002, at ito ay may magandang reaksiyon sa mga fans. Kaya nagdesisyon si Thalía na ang track na ito ay muling irekord at muling ayusin. Ang bersyong mastered ay naisama sa Greatest Hits na album. Ang kanta ay nagsasaad ng relasyon ni Thalía at ni Tommy Mottola, ang kanyang kasalukuyang asawa.

Music Video

Ang music video ay naglalaman ng mga kuha sa High Voltage Tour ni Thalía sa Estados Unidos at Mehiko. Ito ay mga halong imahe ng kanyang mga performances at ng kanyang mga fans habang sila ay naghihintay sa pila para sa konsiyerto.
Ang video ay opisyal na inilabas sa TV magazine na Primer Impacto. The video was officially released by the TV Magazine Primer Impacto.
Terry Saldaña

Si Terry Saldaña ay isang ay isang Pilipinong manlalaro ng basketbol na kasapi ng Philippine Basketball Association..
Roy Wilkins

Si Roy Wilkins (Agosto 30, 1901 – Setyembre 9, 1981)  ay isang kilalang aktibista para sa mga karapatang sibil sa Estados Unidos mula mga 1930 hanggang mga 1970. Masigla siyang nakilahok sa Pambansang Samahan para sa Pagsulong ng mga May-kulay ng Tao (National Association for the Advancement of Colored People, NAACP). Isa siyang katulong na kalihim ng NAACP sa pagitan ng 1931 at 1934 sa ilalim ni Walter Francis White. Nang lisanin ni W. E. B. Du Bois ang organisasyon noong 1934, pinalitan siya ni Wilkins bilang patnugot ng babasahing Crisis, ang opisyal na magasin ng NAACP. Noong 2002, isinama si Wilkins ng iskolar na si Molefi Kete Asante sa kanyang talaan ng 100 Pinakadakilang mga Aprikanong Amerikano.
Nowy Prażmów

Ang Nowy Prażmów ay isang pamayanan sa distritong administratibo ng Gmina Prażmów, sa loob ng Piaseczno County, Masovian Voivodeship, sa silangang-gitnang Polonya.
Ehersisyong nagpapatigas ng masel

Ang mga ehersisyong nagpapatigas ng masel, ehersisyong nagpapalusog ng kalamnan, o mga pagsasanay na nagtotono ng masel (Ingles: mga toning exercise) ay mga ehersisyong pangkatawan o ehersisyong pisikal na may layunin magpaunlad ng pangangatawan na may malawikang pagbibigay ng diin sa kamaselan o muskulatura. Walang nag-iisang ehersisyong nakapagtotono ng mga masel. Pinakamainam na paraan sa pagpapatigas ng mga masel ang paggamit ng mga ehersisyong aerobiko upang mabawasan ang taba sa katawan at ang pagsasagawa ng mga ehersisyong may resistensiya upang makabuo ng mga masel. Maaaring tukuyin bilang pagtotono ng mga masel ang kombinasyon ng ganitong mga ehersisyo. Sa ganitong diwa, nagpapahiwatig ang masel na nakatono sa pagiging balingkinitan ng katawan, may mababang kaantasan ng taba ng katawan, at kapansin-pansing depinisyon ng masel, o nakaguhit ng malinaw, o malinaw o malinawanag ang pagkakalarawan ng mga masel (nakalarawan ang mga masel) at pati na ang hugis ng masel. Maaaring tumukoy ang diwa ng pagbubuo ng masel sa inaasahang mga epekto ng ganitong mga ehersisyo. Kabilang sa pagbubuo ng mga masel ang pagbubuhat ng mga pabigat at pagsasagawa ng mga pag-iinat, paghihila, o pagbibinat ng puson.

Panunuri

Maraming mga naghuhubog ng katawan at mga dalubhasa na bumabatikos at nagsasabing wala talagang masasabing ehersisyong nagpapatigas o nagtotono. Na ang tinutukoy na pagtotono ay binubuo talaga ng dalawang mga epekto o resulta: paglaki ng sukat ng masel sa pamamagitan ng hipertropiya at pagkabawas ng bahagdan ng taba ng katawan. Kapag pinagsama, nakalilikha ito ng hitsura na tumitigas o tumatatag (nagiging solido) ang masel, na sa katunayan ay karaniwan namang hapit o masinsin ang masel ng tao, dahil sa tonus o tono ng masel.
Pambansang Pamantasang Tsing Hua

Ang Pambansang Pamantasang Tsing Hua (Ingles: National Tsing Hua University, NTHU,  國立清華大學) ay isang unibersidad sa pananaliksik na matatagpuan sa Hsinchu City, Republika ng Tsina (Taiwan).
Ang unibersidad ay unang itinatag sa Beijing. Matapos umurong ang Kuomintang sa Taiwan noong 1949 nang matalo ng Partido Komunista ng Tsina noong Digmaang Sibil ng mga Intsik, ang NTHU ay muling itinatag sa Hsinchu City noong 1956.
Ngayon, ang unibersidad ay may 7 kolehiyo, 17 kagawaran at 22 independiyenteng mga graduate institutes. Ang Kolehiyo ng Pisikang Nukleyar ng NTHU ay ang nag-iisang institusyong pang-edukasyon at pangpananaliksik na nakatutok sa mapayapang aplikasyon ng enerhiyang nukleyar sa Taiwan.